# &app;-en erabiltzailearen gida, &manrevision; bertsioa

## Sarrera

&app; proiektuak kudeatzeko tresna orokor bat da, hainbat eginbide eskaintzen dituena. Ikuspegi izeneko 4 pantaila-diseinu eskaintzen ditu. Ikus dezakezunez, &app; leihoaren ezkerreko tresna-barrako ikonoetan klik eginez ireki daitezke ikuspegiak.

### Zereginen ikuspegia:

Gantt ikuspegian ere erakusten dira zereginak, baina bakoitzaren xehetasun gehiago ematen da Zereginen ikuspegian.

#### &app;-eko Zereginen ikuspegia

Ondorengoetarako erabiltzen da Zereginen ikuspegia:

- Zereginak definitzeko - proiektu-elementuak zeregin txikiago eta maneiagarriago bihurtzeko

- Zereginak sekuentziatzeko - zereginen arteko mendekotasunak eta bestelako murriztapenak identifikatzeko

- Zereginen iraupena kalkulatzeko - zereginak egiteko beharko den denbora kalkulatzeko

- Zereginen kostua kalkulatzeko - zereginak egitea kostatuko dena kalkulatzeko

### Gantt ikuspegia:

Gantt diagrama eta Zereginen ikuspegiaren bertsio murriztu bat konbinatzen dira Gantt ikuspegian.

Proiektu bateko zeregin guztiak grafikoki bistaratzen dira Gantt diagrametan. Diagramako barra bakoitza zeregin bat egiteko beharko den denboraren adierazpen grafikoa da. Gantt diagramak ez du eskaintzen beste ikuspegietan erabilgarri ez dagoen eginbiderik, baina proiektuak kudeatzeko tresna oso baliagarria da, proiektuaren datuak ikusteko aukera ematen baitio erabiltzaileari.

#### &app; Gantt ikuspegia

Ondorengoak egin ditzakezu Gantt ikuspegian:

- Proiektuaren antolaketa grafikoki ikusi

- Zereginen arteko harremanak kudeatu, arrastatu eta jareginez

- Zooma txikiagotu edo handiagotu, hainbat xehetasun-mailatan ikusteko

- Zeregin bakoitzari esleitutako baliabideak ikusi

### Baliabideen ikuspegia:

#### &app;-en Baliabideen ikuspegia

Baliabideen ikuspegiak ondorengo eginbideak eskaintzen dizkizu:

- Baliabide-zerrendaren kudeaketa, giza baliabideak zein materialak barne hartuta

- Baliabide-taldeen kudeaketa

- Baliabide-kostuen kudeaketa

### Baliabide-erabileraren ikuspegia:

#### &app;-en Baliabide-erabileraren ikuspegia

Baliabide-erabileraren ikuspegiak baliabideen baliagarritasuna erakusten du, esleituta dituzten zereginetan oinarrituta. Diseinuz Gantt diagramen antzekoa da, baina hau baliabideka antolatzen da.

Laburpenaren lerroak baliabidearen erabilgarritasuna erakusten du. Baliabide bakoitzaren erabilgarritasuna ezkuta daiteke. Baliabide-izenaren ondoko hirukian klik eginez gero, laburpenaren lerroa bakarrik bistaratuko da.

Baliabidea zein zeregini esleituta dagoen erakusten du xehetasunak, eta zeregina egiteko beharko den denbora diagramako barra bidez adierazten da. Gehiegizko esleipenak gorriz agertzen dira laburpen-barran, eta oso erraz ikus daiteke zeregin-esleipenak non gurutzatzen diren gehiegizko esleipena sortuz.

Kolore-kodeketa honelakoa da:

- Berdea: baliabidea ez dagoela zereginen bati esleituta adierazten du

- Urdina: baliabidea zeregin bati partzialki edo erabat esleitu zaiola adierazten du

- Gorria: baliabideak gehiegizko esleipena duela adierazten du

## Erabiltzen hasteko

### &app; abiaraztea

Aukera hauek dituzu &app; abiarazteko:

Aplikazioak menua

- Aukeratu Bulegoa &app; .

Komando-lerroa

- &app; komando-lerrotik abiarazteko, idatzi ondorengo komandoa, eta sakatu Sartu:

  `&app;`

  ez dago komando-lerroko parametrorik oraingoz.

### &app; abiaraztean

&app; abiarazten duzunean, leiho hau bistaratuko da. Ikus dezakezunez, Gantt Diagramen ikuspegia da lehenetsia.

#### &app;-en hasierako leihoa

&app;-en leiho nagusia erakusten du. Titulu-barra, menu-barra, tresna-barra, bistaratze-area eta korritze-barrak erakusten ditu. Menu-barrak menu hauek ditu: Fitxategia, Editatu, Ikusi eta Laguntza.

&app;-en leihoak elementu hauek ditu:

Menu-barra.

- Menu-barrako menuek &app;-en fitxategiak lantzeko behar diren komando guztiak dituzte.

Tresna-barra.

- Menu-barrako komando erabilienak izaten ditu tresna-barrak.

Egoera-barra.

- &app; unean egiten ari dena eta menu-elementuei buruzko testuinguru-informazioa erakusten ditu egoera-barrak.

### Hainbat proiektu editatzea

Proiektu bat baino gehiago ireki ditzakezu aldi berean. Proiektu bakoitzak bere &app; leihoa izango du. Sakatu "KTRL-N" hainbat aldiz. Honen antzeko zerbait lortuko duzu: several-projects.

#### Hainbat proiektu aldi berean

Gnome 2 mahaigaina erakusten du, hiru &app; leiho irekita dituela.

## Erabilera

- mrp-open-project

- mrp-undo-redo

- mrp-properties

- mrp-calendars

- mrp-tasks

- mrp-resources

- mrp-print

- mrp-export-html

### Proiektuak irekitzea eta gordetzea

Proiektu bat irekitzeko, aukeratu Fitxategia Ireki . Fitxategia irekitzeko elkarrizketa-koadroa bistaratuko da. Hautatu ireki nahi duzun &app; fitxategia, eta egin klik Ados botoian. &app; fitxategiak `.&app;` luzapenarekin gordetzen dira.

Proiektu bat gordetzeko: proiektu berri bat gorde nahi baduzu, edo lehendik dagoen proiektu bat baina beste fitxategi-izen batekin, aukeratu Fitxategia Gorde honela. Lehendik dagoen proiektu bat izen bera mantenduz gorde nahi baduzu, hautatu Fitxategia Gorde.

&app;-ek ezagutzen ez duen formatu bateko proiektu-fitxategi bat irekitzen saiatzen bazara, aplikazioak errore-mezu bat bistaratuko du.

Komeni da egindako lana noizean behin gordetzea. &app;-ek oraingoz behintzat ez dauka fitxategiak berreskuratzeko eginbiderik, eta, beraz, edizio-saioa eteten bada (argindarra eten delako, adibidez), azkenekoz gorde ondoren egindako lana galdu egingo da.

### Datu-basetik irekitzea/Datu-basean gordetzea

Proiektu bat datu-basetik irekitzeko, aukeratu Fitxategia Ireki datu-basetik... . Ireki datu-basetik elkarrizketa-koadroa bistaratuko da. Sartu zerbitzaria, datu-basearen izena, erabiltzaile-izena eta pasahitza, eta egin klik Ados botoian. Datu basea &app; erabiltzen ari zaren ordenagailuan bertan badago, hutsik utz dezakezu. Pasahitzaren eremua ere hutsik utz dezakezu, datu-basearen erabiltzaileak ez badu pasahitzik behar.

&app; datu-basera konektatzen denean, Hautatu proiektu bat elkarrizketa-koadroa irekiko da. Datu-basean gordetako proiektuen zerrenda bat ikusiko duzu elkarrizketa-koadro horretan. Hautatu ireki nahi duzun proiektua, eta sakatu Ados.

Proiektua datu-base batean gordetzeko, aukeratu Fitxategia Gorde datu-basean... . Gorde datu-basean elkarrizketa-koadroa bistaratuko da. Sartu zerbitzaria, datu-basearen izena, erabiltzaile-izena, eta pasahitza, eta sakatu Ados. Datu basea &app; erabiltzen ari zaren ordenagailuan bertan badago, hutsik utz dezakezu. Pasahitzaren eremua ere hutsik utz dezakezu, datu-basearen erabiltzaileak ez badu pasahitzik behar.

### Desegin/Berregin

Akats bat desegiteko, bi aukera dituzu: tresna-barrako Desegin botoian egin klik, edo Editatu Desegin aukeratu.

Ekintza bat berregiteko, bi aukera dituzu: tresna-barrako Berregin botoian egin klik, edo Editatu Berregin aukeratu. Berregiteko aukerak berriro aplikatzen du Desegin aukerarekin baliogabetutako aldaketa.

#### Kontuz:

Desegin eta Berregin eginbide berriak dira, eta inplementazioa nahiko ona bada ere, oraindik badaude desegin ezin diren ekintza batzuk. Beti ondo etortzen da lana gordetzea aldaketak egin aurretik.

### Proiektuaren propietateak editatzea

Proiektuaren propietateak editatzeko, aukeratu Fitxategia Proiektuaren propietateak . Elkarrizketa-koadro honetan honako hauek edita ditzakezu: hasierako data, proiektu-kudeatzailearen izena, proiektuaren erakundea, proiektuaren fasea eta egutegi lehenetsia.

- Orokorra fitxa

  Kontuan izan behar da zeregin guztien hasiera-data lehenetsia proiektuaren hasiera-data izaten dela. Horregatik, proiektuaren hasiera-data ezarri beharko zenuke zereginak sartu aurretik. Proiektuaren hasiera-data aldatzen baduzu zereginak sartu ondoren, hasiera-data berria ezarriko zaie haiei ere, murriztapenen bati lotuta egon ezean behintzat (aurreko zereginari, edo "ez hasi hau baino lehenago" murriztapenari lotuta, esate baterako).

  Elkarrizketa-koadro honetan fase bat eslei diezaiokezu proiektuari. Faseak gehitzeko, aukeratu Proiektua Editatu Proiektuaren faseak. Elkarrizketa-koadro bat irekiko da, proiektu-faseen zerrenda soil bat eta faseak Gehitzeko eta Kentzeko botoiak dituena. Proiektuei faseak esleitzeak informazio gisa balio du soilik. Oraingoz ez du bestelako funtziorik.

  Proiektu bakoitzak bere egutegi lehenetsia du. Egutegi lehenetsia proiektuko baliabide guztiei aplikatzen zaie, baliabide-editorean besterik zehaztu ezean. Proiektuaren egutegi lehenetsia aldatzeko, erabili elkarrizketa-koadroko Hautatu botoia. Egutegiei buruzko informazio gehiago nahi izanez gero, ikus mrp-calendars atala.

  #### Proiektuaren propietateak

- Propietate pertsonalizatuak fitxa

  Proiektuari propietate pertsonalizatuak gehitzeko, egin klik Gehitu botoian.

  #### Propietate pertsonalizatuak

  Propietate pertsonalizatuak gehitzeko elkarrizketa-koadroan, propietate berriari etiketa, izen edo azalpen berri bat ezar diezaiokezu, propietate-mota testua, osoko zenbakia edo koma higikorreko zenbakia den zehazteaz gainera. Propietate berria gehitutakoan, propietatearen balioa ezar dezakezu. Horretarako, egin klik proiektu propietate pertsonalizatuen elkarrizketa-koadroko balio-eremuan.

  #### Proiektuaren propietate pertsonalizatuak gehitzeko elkarrizketa-koadroa

### Editatu proiektuaren egutegiak

Proiektuaren egutegiak editatzeko, aukeratu Proiektua Kudeatu egutegiak. Proiektu-egutegiek proiektua antolatzen laguntzen digute, zein baliabide erabil ditzakegun zehaztuz, laneguna edo jaieguna den edo lanegunetan erabilgarri dauden orduak kontuan hartuta. Bistaratutako egutegiaren izena agertzen da ezkerraldean, erdian egutegia, eta eskuinaldean, aldiz, hautatutako eguneko lan-orduen bitarteak ikus daitezke. Behean agertzen den egutegi lehenetsia laneko hilabete arrunt bat da; asteburuak grisez markatuta daude, ez direla lanegunak adierazteko.

#### Oharra

Gantt diagraman ere jaiegunak grisez agertzen dira. Proiektuaren egutegi lehenetsian egindako aldaketak Gantt diagraman ere agertuko dira.

Egutegi batean aldaketak egiteko, hautatu aldatu nahi duzun eguna, eta ondoren erabili hiru aukera-botoietako bat:

- Erabili egutegi eratorriko lanaldia - egutegi gurasoa erabiltzen du egun horretako lanaldia zehazteko. Informazio gehiago nahi izanez gero, ikus mrp-calendar-new.

- Ezarri egun-mota: - hautatutako egun-mota erabiltzen du egun horretako lanaldia zehazteko. Informazio gehiago nahi izanez gero, ikus mrp-working-time.

- Lanaldi pertsonalizatua - egun jakin bateko berariazko lanaldia zehazten du.

#### Proiektuaren egutegien editorea

#### Egutegi berria sortzea

Egutegi berriak gehi ditzakezu Berria botoian klik eginez. Egutegi Berriaren elkarrizketa-koadroa irekiko da. Egutegi Berriaren elkarrizketa-koadroan egutegi-zerrenda bat agertuko da ezkerraldean, eta eskuinaldean testu-koadro bat ikusiko duzu, egutegi berriari izena jartzeko balio duena. Testu-koadroaren azpian, berriz, egutegia sortzeko hiru aukera dituzu erabilgarri:

- Eratorri egutegi batetik - egutegi ume bat sortzen du. Egutegi berriak ezkerrean hautatutako egutegi gurasoaren ezarpenak hartuko ditu. Egutegi gurasoan egindako aldaketak egutegi umean ere agertuko dira. Beheko adibidean, egutegi umeen adibideak dira "Americas" eta "USA".

- Kopiatu lehendik dagoen egutegi bat - ezkerrean hautatutako egutegiaren kopia bat sortzen du. Kopia egindakoan, jatorrizko egutegian edo haren gurasoetan egindako aldaketak ez dira kopian agertuko. Beheko adibidean, aukera hori erabiliz sortutako egutegi baten adibidea da "USA - Copy".

- Sortu egutegi huts bat - egutegi berri bat sortzen du. Ez da ezarpenik heredatzen edo kopiatzen. Beheko adibidean, aukera hau erabiliz sortutako egutegi bat da "Empty".

##### Egutegi Berriaren elkarrizketa-koadroa

#### Aste lehenetsia aldatzea

Aste lehenetsia aldatzeko, Aste lehenetsia botoia sakatu behar duzu, aste-editorearen elkarrizketa-koadroa irekitzeko. Aste-editore horretan, besteak beste, asteko eguna hautatzeko goitibeherako zerrenda bat ikusiko duzu, eta egun-mota hautatzeko beste bat ere bai. Horrez gain, hautatutako egun-motarentzat antolatutako lanaldia ere bistaratuko da elkarrizketa-koadroan. Gogoan izan Aplikatu sakatu behar duzula Itxi aurretik, aldaketak gordetzeko.

##### Aste lehenetsiaren elkarrizketa-koadroa

#### Lanaldia eta egun-motak

Egun-mota bakoitzaren lanaldiak alda daitezke Lanaldia botoia sakatuz, eta orduan lanaldiaren elkarrizketa-koadroa irekiko da. Lanaldiaren elkarrizketa-koadroak egun-mota erabilgarrien zerrenda erakusten du ezkerrean, eta unean hautatutako motaren lan-orduak eskuinean. Ordua 24 orduko formatuan eman behar da, am/pm adierazleak ez baitira onartzen (adib., 5:00 PM 17:00 formatuarekin sartuko litzateke).

##### Lanaldiaren elkarrizketa-koadroa

Proiektua Editatu egun-motak aukeratuz edita daitezke egun-motak. Elkarrizketa-koadro honek egun-moten zerrenda soil bat erakusten du. Zerrenda kudeatzeko, erabili Gehitu eta Kendu botoiak. Kontuan izan direla kendu "Laneguna" eta "Jaieguna" egun-mota lehenetsiak.

##### Egun-moten elkarrizketa-koadroa

### Zereginak

#### Zereginak gehitzea

Zeregin bat gehitzeko, bi aukera dituzu: sakatu tresna-barrako Txertatu botoia, sakatu edo, bestela, egin klik zereginen arean eskuineko botoiarekin eta Txertatu zeregina aukeratu. Aukera horiek berdin funtzionatzen dute Gantt ikuspegian nahiz Zereginen ikuspegian.

Hainbat zeregin azkar gehitzeko, aukeratu Ekintzak Txertatu zeregina, eta zereginak txertatzeko elkarrizketa-koadroa irekiko da. Elkarrizketa-koadro horretan hainbat zeregin sartu ahal izango dituzu bizkor-bizkor. Besterik gabe, sartu zereginaren izena eta zenbat denborako lana izango duen, eta sakatu Sartu. Zeregin berria gehitu egingo da, eta elkarrizketa-koadroak irekita jarraituko du, hurrengo zeregina sartzeko prest. Xehetasunak geroago sar ditzakezu.

##### Txertatu zeregina

##### Oharra

Ekintzak menuan eragin handia du uneko ikuspegiak, eta, beraz, zereginak txertatzeko elkarrizketa-koadroa erabili nahi baduzu, Zereginen ikuspegian edo Gantt ikuspegian egon behar duzu. Beste ikuspegietan ez da egoten erabilgarri.

#### Zereginaren propietateak

Zenbait zeregin-propietate zuzenean edita daitezke Gantt zereginen ikuspegitik: zereginaren izena eta lan-esfortzua. Zeregin-propietateen elkarrizketa-koadroa irekitzeko beste modu bat, zeregin baten gainean eskuineko botoiarekin klik egin, eta ondoren Editatu zeregina aukeratzea da.

##### Gantt ikuspegia

Zereginen ikuspegian zereginen eremu gehiago edita ditzakezu Gantt ikuspegian baino, eta proiektu batean zereginak gehitzen hasteko ikuspegirik egokiena da.

##### Zereginen ikuspegia

Zereginaren propietate guztiak editatzeko, egin klik eskuineko botoiaz zereginaren gainean, eta hautatu Editatu zeregina elkarrizketa-koadroan. Bestela, zeregina hautatu eta menu nagusia erabil dezakezu: Ekintzak Editatu zereginaren propietateak. Propietateak aldatzeko hainbat fitxa daude.

- Orokorra fitxan eremu hauek aurkituko dituzu:

  - Izena - zereginaren izena

  - Mugarria - Mugarriaren kontrol-laukia hautatzen baduzu, zereginak mugarriaren marka izango du, eta Lana, Iraupena, Osatuta eta Lehentasuna eremuak aldatzeko aukera desgaitu egingo da, hau baita mugarrien ezaugarri nagusia: proiektu batek dirauen bitartean gauzatzen den gertaera aipagarri bat dela, iraupenik edo lan-jarduerarik ez duena.

  - Iraupen finkoa - burutzeko beharko diren baliabideak alde batera utzita, zeregin baten iraupena finkoa izango denean erabiltzen da aukera hau. Esate baterako, ume baten ernaldia bederatzi hilabetekoa izaten da. Ezin da baliabide gehiago erabiliz laburtu.

    Zeregin baten propietateetan Iraupen finkoa aukeratzean, Iraupena eremua desblokeatu egingo da, eta iraupen finkoaren balio bat sartu ahal izango duzu.

  - Lana - zeregin bat egiteko behar den esfortzua

  - Iraupena - zeregina egiteko behar den egutegi-denbora. Normalean lan-kopuruan eta zereginari esleitutako baliabideetan oinarrituta zehazten da iraupena. Kalkuluak egutegiak ere hartzen ditu kontuan. Informazio gehiago nahi izanez gero, ikus mrp-calendars.

  - Osatuta - zereginari dagokionez egindako lana kontrolatzen du, lan osoaren ehuneko gisa adierazita

  - Lehentasuna - zereginaren lehentasuna ezartzen du. Oraingoz eremu honek ez du berariazko funtzionalitaterik. Informazio-gisa soilik erabiltzen da

  ##### Zereginaren propietateen elkarrizketa-koadroa

- Baliabideak fitxaren bidez baliabideak eslei dakizkieke zereginei. Gogoan izan baliabideetan materiala nahiz pertsonak sar daitezkeela. Baliabidea uneko zereginari esleitzeko, egin klik Esleitua zutabeko kontrol-laukian. Zereginari esleitutako baliabidearen ehunekoa sartzeko, erabili Unitateak eremua.

  ##### Zereginaren baliabideen elkarrizketa-koadroa

  Gantt ikuspegian, zereginari esleitutako baliabideen zerrenda bat agertzen da barraren eskuinaldean. Izen labur bat sartu bazen baliabide-ikuspegian, orduan izen laburra bistaratuko da Gantt ikuspegian; bestela, izen osoa agertuko da.

  ##### Baliabide bat esleitu zaio zereginari

- Aurrekoak fitxan, editatzen ari zaren zeregina hasi aurretik amaitu behar diren zereginak agertzen dira. Adibide honetan, hiru zeregin ditugu. predecessors irudian, hirugarren zeregina, t3, hasi aurretik t2 amaitu behar da.

  ##### Zereginaren aurrekarien elkarrizketa-koadroa

  Elkarrizketa-koadro honetan, aurreko zeregina alda dezakezu, edo aurrekoaren mota, eta zereginaren eta aurrekoaren arteko tartea editatu ahal izango duzu. Elkarrizketa-koadro honetan aurrekoak gehitzeko edo kentzeko, egin klik Gehitu edo Kendu botoian.

  Aurreko berri bat gehitzeko, aurreko zeregin bat aukeratu behar duzu. Goitibeherako zerrendan hauta dezakezu. Hurrengo eremua Erlazio-motarena da. Aukerak: Amaieratik hasierara (AH), Amaieratik amaierara (AA), Hasieratik hasierara (HH), edo Hasieratik amaierara (HA). Azkenik, erlazioaren atzerapena sar dezakezu, hau da, erlazioa bete ondorengo egun-kopurua. Adibidez, 1 balioko atzerapena sartzen baduzu Amaieratik Hasierarako erlazio batean, aurreko zeregina amaitu ondoren egun bat iragandakoan hasi ahal izango da uneko zeregina.

  ##### Aurrekoak gehitzeko elkarrizketa-koadroa

- Zereginari oharrak gehitu nahi izanez gero, Oharrak fitxako editorea erabil dezakezu. Gainera, uneko ordua ere txerta dezakezu oharrean, elkarrizketa-koadroko botoia erabiliz.

  ##### Zereginaren oharren elkarrizketa-koadroa

#### Azpizereginak sortzea

Zeregin konplexuak azpizereginetan antola daitezke, errazago kudeatu ahal izateko. Azpizereginetan antolatutako zereginari laburpen-zeregina esaten zaio. Laburpen-zereginaren hasiera-data eta iraupena ezin dira editatu, azpizereginetan oinarrituta kalkulatzen baita.

##### Azpizereginak dituen zeregina

#### Aurrekoak berriro bisitatzea

Zereginen arteko mendekotasunak Gantt ikuspegian sortzea

Zeregin bat hasi aurretik beste zeregin batzuk amaitu behar izaten dira sarritan. Mendekotasunak konfiguratzeko, zereginak editatzeko elkarrizketa-koadroko Aurrekoak fitxa erabil dezakezu, edo, bestela, grafikoki ere egin dezakezu Gantt diagraman. Aurrekoa adierazten duen barran klik egiten baduzu (eta saguaren botoia sakatuta mantendu), gezi bat agertuko da. Gezi hori mendeko zereginaren barrara arrastatzean, mendekotasuna sortuko duzu. Gantt diagramak berehala adieraziko du erlazio berria, mendeko zeregina hasierara eramanez aurrekoa amaitzeko programatuta dagoenean. Horrela mendekotasun-erlazio bat sortzean, &app;-ek beti zerotzat jotzen du Amaieratik Hasierarako erlazioaren atzerapena. Erlazio hori aldatzeko, mendeko zeregina editatzeko elkarrizketa-koadroa ireki dezakezu, eta han Aurrekoak fitxa hautatu.

##### Zeregin-mendekotasun bat sortzea

Mendekotasuna kendu nahi izanez gero, hautatu bi zereginetako bat, eta ezabatu esteka tresna-barrako Desestekatu ikonoa hautatuz, edo egin klik eskuineko botoiarekin zereginetako batean, eta hautatu Desestekatu laster-menuan.

#### Zereginak lekuz aldatzea

Zereginak zereginen ikuspegian bistaratzeko ordena berrantolatu nahi izanez gero, lekuz aldatu nahi duzun zeregina hauta dezakezu, eta ondoren tresna-barrako Eraman gora eta Eraman behera ikonoak hautatu.

#### Gantt ikuspegian zooma erabiltzea

Proiektu bateko zereginek iraupen oso desberdinak izan ditzakete, eta batzuetan denbora-lerroa gertutik ikusi beharko duzu zeregin-mendekotasun batzuen xehetasunak ikusteko, baina beste batzuetan, aldiz, proiektu osoa hartzen duen ikuspegia beharko duzu. Bi beharrei erantzuteko, ahalmen handiko zoom-sistema dauka &app;-ek; horrela, bada, proiektu osoa ikus dezakezu, edo ikuspegia txikiagotu edo handiagotu, nahi duzun tamainara (orduak gutxienez eta urteak gehienez).

Doitzeko zooma aukerak proiektu osoaren iraupena erakusten du Gantt ikuspegian.

Zooma handiagotu eta Zooma txikiagotu ikonoak balia ditzakezu, erabili nahi duzun denbora-lerroaren tamaina hautatzeko. Ikuspegia maila xehean jartzen denean, egun bakoitzeko lanik gabeko orduak ere erakusten dira asteburuez gain.

#### Zereginen murriztapenak

Zeregin guztiak proiektuaren hasiera-datan hasten dira lehenespenez. Salbuespena: mendekotasunen bat ezartzen denean. Nolanahi ere, batzuetan ez da mendekotasunik egoten, baina zereginak data jakin batean edo beranduago hasi behar izaten du. Murriztapen horiek hasiera-dataren elkarrizketa-koadroan zehatz ditzakezu.

##### Zereginen murriztapenak

Uneko zereginaren murriztapena ezabatu nahi izanez gero, erabili Ekintzak Berrezarri murriztapena. Zeregin guztien murriztapenak ezabatzeko, Ekintzak Berrezarri murriztapen guztiak.

#### Zeregin-propietate pertsonalizatuak

Propietate pertsonalizatuak zereginen ikuspegian gehi daitezke, Ekintzak Editatu propietate pertsonalizatuak hautatuz. Gehitu botoia sakatzean, Propietate berriaren elkarrizketa-koadroa irekiko da.

##### Zereginen murriztapenak

Propietate berriaren elkarrizketa-koadroan, propietate berriari etiketa, izen edo azalpen berri bat ezar diezaiokezu, propietate-mota testua, osoko zenbakia edo koma higikorreko zenbakia den zehazteaz gainera. Propietate berria gehitutakoan, zutabe berri gisa agertuko da Zereginen ikuspegian.

### Baliabideak

#### Baliabidearen propietateak

&app;-eko Baliabideen ikuspegiak propietate hauek erakusten ditu:

- Izena: baliabidearen izena

- Izen laburra: Gantt diagraman agertuko den izen laburra edo inizialak

- Mota: une honetan erabilgarri dauden motak Lana eta Materiala dira. Lana kategorian, proiektuan lan egiten duten giza baliabideak sartzen dira, eta Materiala kategorian, berriz, proiektuan behar diren baliabide materialak.

- Taldea: baliabidea zein taldetakoa den zehazten du. Definitutako taldeen goitibeherako zerrenda bat ikus daiteke zutabe honetan. Taldeen editorea erabili behar da taldeak Baliabideen ikuspegian esleitu aurretik definitzeko.

- Helb. el.: baliabidea kontaktatzeko helbide elektronikoa.

- Kostua: baliabidea erabiltzeak orduko duen kostua. Baliabideek ez dute monetarik bereizten, eta, beraz, nazioarteko proiektuetan moneta jakin bat erabaki beharko da kostua kontrolatzeko.

##### Baliabideen ikuspegia

#### Baliabideak gehitzea

Baliabideak gehitzeko, sakatu Txertatu botoia, edo aukeratu Ekintzak Txertatu Baliabideak. Hainbat baliabide azkar gehitzeko, aukeratu Ekintzak Txertatu baliabideak, eta baliabideak txertatzeko elkarrizketa-koadroa irekiko da. mrp-task-add-en bezala, hainbat baliabide sar ditzakezu bizkor-bizkor, eta geroago xehetasunak gehitu.

##### Txertatu baliabidea

#### Baliabidearen propietateen elkarrizketa-koadroa

Baliabideen ikuspegian agertzen ez diren baliabide-propietateak editatzeko, egin klik eskuineko botoiaz baliabidean, eta aukeratu Editatu baliabidea. Orokorra fitxak baliabideen ikuspegiko elementu berak erakusten ditu.

##### Baliabidearen propietateen elkarrizketa-koadroa - Orokorra fitxa

Egutegiaren fitxan, egutegi bat esleitu ahal izango diogu baliabide jakin bati, proiektuaren egutegi lehenetsia egokia ez bada. Proiektuaren egutegi lehenetsia ezartzeari buruzko informazio gehiago nahi izanez gero, ikus mrp-properties. Baliabide bati esleitutako egutegia aldatzeko, hautatu zerrendan. Baliabide honentzat egutegi berri bat sortu nahi izanez gero, egin klik elkarrizketa-koadroko Editatu egutegiak botoian. Informazio gehiago nahi izanez gero, ikus mrp-calendars.

Berariazko egutegia duen baliabide bati esleitutako zereginek, baliabideari esleitutako egutegia erabiliko dute lana antolatzeko. Horregatik, zeregin bat espero baino denbora luzeagorako antolatu bada, seguru asko proiektuko lehenetsia ez den beste egutegi bat erabiliko du baliabideak.

##### Baliabidearen propietateen elkarrizketa-koadroa - Egutegia fitxa

#### Baliabidearen propietate pertsonalizatuak

Propietate pertsonalizatuak Zereginen ikuspegian bezalaxe egoten dira erabilgarri Baliabideen ikuspegian, eta funtzionalitate bera dute. Baliabideei propietate pertsonalizatuak gehitzeko, aukeratu Ekintzak Editatu propietate pertsonalizatuak. Informazio gehiago nahi izanez gero, ikus mrp-task-custom-properties.

#### Taldeen editorea

Baliabideak sailkatzeko taldeak definitu ahal izango dituzu taldeen editorearekin. Taldeek izena, kudeatzailea, telefonoa, helbide elektronikoa eta talde lehenetsia zehazteko aukera bat izaten dituzte. Talde lehenetsi bat zehazten baduzu, gehitzen duzun baliabide berri bakoitza talde horretan kokatuko da. Bistakoa denez, taldez aldatzeko aukera ere izango duzu.

##### Taldeen editorea

#### Inprimatzea

Proiektuaren informazioa inprimatzeko, aukeratu Fitxategia->Inprimatu, edo egin klik tresna-barrako Inprimatu botoian.

##### Oharra

Inprimatzeko aurrebista botoia erabilgarri egoten da inprimatzeko elkarrizketa-koadroan, unean ikusgai dagoen fitxa edozein dela ere.

- Proiektua inprimatzeko elkarrizketa-koadroan, besteak beste, erabilgarri dauden inprimagailuetan nahiz PDF fitxategi batean inprimatzeko aukera eskainiko zaizu. PDF fitxategi batean inprimatzea aukeratzen baduzu, kokapen-aukerak aldatu egingo dira, irteerako fitxategiaren bide-izena eta fitxategi-izena zehazteko.

  ##### Inprimagailuaren fitxa

- Hautatu ikuspegiak fitxan, Gantt ikuspegia, Zereginen ikuspegia, Baliabideen ikuspegia edo denak inprimatzea aukeratu ahal izango duzu. Balio lehenetsia denak izaten da.

  ##### Hautatu ikuspegiak fitxa

- Papera fitxan, besteak beste, inprimatzeko paperaren tamaina, orientazioa eta diseinua zehatz ditzakezu inprimatu aurretik.

  ##### Papera fitxa

#### Esportatu HTMLra

HTMLra esportatzeko funtzioak proiektua HTML formatuan bistaratzeko ikuspegia sortzen du. Horrela, proiektua web gune batean argitaratu ahal izango duzu, edo posta elektronikoz bidali &app; ez duten interesdunei. HTML dokumentuan elementu hauek sartzen dira: Gantt diagrama soildu bat, zereginen zerrenda (zutabe hauekin: egindako ehunekoa, hasiera, amaiera, lana, eta baliabideak), eta baliabideen esleipenaren taula. Jendeari proiektuaren egoerari buruzko informazioa emateko baliabide bikaina da.

HTML orria sortzeko, aukeratu Fitxategia->Esportatu HTMLra.

## &app;-i buruz

&app; Imendio-k eta GNOME komunitateko boluntarioek mantentzen dute. &app;-i buruzko informazio gehiago nahi izanez gero, bisitatu &app;-en web gunea.

Programa-erroreen berri emateko, edo aplikazioari nahiz eskuliburuari buruzko iradokizunak egiteko, erabili bugzilla.

Informazioa lortzeko beste baliabide erabilgarri bat: &app; posta-zerrendak. Posta-zerrenda desberdinak daude erabiltzaileentzat eta garatzaileentzat. Harpidetu zure interesaren arabera.

Programa hau Free Software Foundation-ek argitaratutako GNU Lizentzia Publiko Orokorraren 2. bertsioan, edo (nahiago baduzu) bertsio berriago batean, jasotako baldintzen arabera banatzen da. Lizentzia horren kopia esteka honetan, edo programa honen iturburu-kodean sartutako COPYING fitxategian aurkituko duzu.

## &app;-eko datu-base bat konfiguratzea

### Postgresql datu-base bat &app;-ekin erabiltzeko konfiguratzea

Datu-baseak onartzea oraindik aurrerapen teknologikotzat jotzen da, eta Postgresql eta datu-baseak konfiguratzen jakitea eskatzen du. Gainera, Planner-en iturburuak behar dira datu-basearen eskema-fitxategia atzitzeko.

&app;-ek PostgreSQL datu-base batean gorde ditzake proiektuak. Horretarako, proiektu-datuak onartzeko instalatuta eta konfiguratuta eduki behar duzu PostgreSQL. Hori lortzeko jarraitu beharreko urratsak azaltzea da jarraibide hauen xedea. PostgreSQL administrazioari eta erabilerari buruzko informazio gehiago nahi izanez gero, kontsultatu PostgreSQLren dokumentazioa PostgreSQLren web gunean. PostgreSQL dokumentazioan, besteak beste, iturburuko tarball-etatik instalatzeko jarraibideak aurkituko dituzu. RPMak ere erabilgarri daude gunean, metodo hori erabili nahi duenak eskuragarri izateko.

Hasi saioa root gisa, eta kopiatu database.sql fitxategia /tmp direktorioan. Fitxategi hori prozesuko azken urratsean erabiliko duzu, baina hobe izaten da hasieran kopiatzea, gero bila ibili beharrean. &app; karpeta erro-direktorioan daukazula suposatuz, hau egin behar duzu orain:

    root# cp &app;/docs/sql/database-0.11.sql /tmp

Red Hat erabiltzen baduzu, eta PostgreSQL paketeak sistemako gainerakoekin batera instalatzea aukeratzen baduzu, dagoeneko antolatuta izango dituzu datu-base cluster bat eta erabiltzaile lehenetsiaren konfigurazioa. Datu-base cluster-a /var/lib/pgsql/data izango da, eta erabiltzaile lehenetsia postgres.

Erabiltzaile lehenetsiaren konfiguraziorik ez badago, sortu postgres erabiltzailea /var/lib/pgsql direktorio nagusiarekin.

Sortu datu-base cluster bat postgres kontuan sartuz eta initdb komandoa exekutatuz:

    root# su - postgres
    bash$ initdb -D data

Ondoren, abiarazi datu-basearen zerbitzaria:

    bash$ pg_ctl -D data -l logfile start

Sortu lehenetsia ez den erabiltzaile bat, postgres kontuan sartuz eta createuser komandoa exekutatuz (erabili zure erabiltzaile-izena hemen - kurt da nirea):

    root# su - postgres bash$ createuser Sartu gehitzeko erabiltzailearen izena:
     kurt Erabiltzaile berriari datu-baseak sortzeko
    baimenik ematen zaio? (b/e) b  Erabiltzaile berriari
    erabiltzaile berri gehiago sortzeko baimenik ematen zaio?
    (b/e) b CREATE USER

Kontu lehenetsia erabili beharrean zure kontutik komandoak exekutatzeko aukera emango dizu.

Orain zure kontutik sor ditzakezu datu-basea eta taldea:

    kurt# createdb -U kurt plannerdb
    CREATE DATABASE kurt# echo 'create group &app;
    with user kurt;' | psql -e -U kurt -d plannerdb create group
    &app; with user kurt; CREATE GROUP

Proiektuari buruzko informazioa plannerdb datu-basean gordetzeko behar diren taulak sortuko ditu azken komando horrek. `database.sql` fitxategia &app;-en banaketaren `docs/sql` azpikarpetan egoten da.

    kurt#
     cat /tmp/database.sql | psql -e -U kurt -d plannerdb

Lerro horrek irteera asko sortzen du. Amaitutakoan, atzera joan eta irteera berrikusi beharko zenuke, eta errore-mezurik dagoen begiratu (begiratu ERROR hitzarekin hasten diren lerroak). Halakorik ez baduzu aurkitzen, taula guztiak behar bezala sortu dira.

Eta hori da dena. Orain gai izan beharko zenuke PostgreSQL datu-basea erabiliz proiektuak gordetzeko eta irekitzeko.

Arazorik badaukazu edo errorerik aurkitzen baduzu, kendu taldea eta datu-basea, eta sortu berriro:

    kurt# dropdb
    plannerdb
    kurt#
     echo 'DROP GROUP &app;;' | psql -e -U kurt -d plannerdb

### Postgresql datu-base bat urruneko konexiorako konfiguratzea

Postgresql datu-basea konfiguratu ondoren, seguru asko erabilgarri jarri nahiko duzu, &app;-en erabiltzaileek euren makinetatik atzitu ahal izan dezaten. Ingurune fidagarri batean sareko beste makinetatik konektatu ahal izateko jarraitu beharreko oinarrizko urratsak azalduko ditugu atal honetan. Konexioa seguruagoa izan dadin, PostgreSQL dokumentazioa irakurri beharko zenuke. PostgreSQLren web gunean dago erabilgarri, eta "Client Authentication" duzu atalik interesgarriena.

Egin nahiko duzun lehen gauza izango da aldatu behar dituzun konfigurazio-fitxategiak aurkitzea izango da. Fitxategiak `postgresql.conf` eta `pg_hba.conf` dira; PostgreSQLren eskuliburuaren arabera, `/usr/local/pgsql/data/` direktorioan egon beharko lukete, baina Red Hat eta Fedora Core-ren banaketetan `/var/lib/pgsql/data/` direktorioan egoten dira. Aurkitzeko arazoak badituzu, erabili `lokalizatu` komandoa.

    root# locate postgresql.conf
    /var/lib/pgsql/data/postgresql.conf

Ondoren, esan PostgreSQLri onartzen dituzula TCP/IP bidezko konexioak. Hasi saioa root gisa, eta aldatu `postgresql.conf` fitxategia, aldatu tcpip_socket-en balioa egiazkora, eta, behar izanez gero, kendu iruzkinaren markak lerroari. Ondoren, gorde fitxategia.

Jarraian, esan PostgreSQLri onar ditzala sare lokaleko Ip helbideetako konexioak, ostalari-lerro bat gehituz pg_hba.conf-i:

    # TYPE  DATABASE USER   IP-ADDRESS        IP-MASK       METHOD local    all
    	 all    ident                           sameuser
    	host    all   all   192.168.1.0  255.255.255.0  trust

Lerro horri esker, 192.168.1.1 eta 192.168.1.254 arteko IP barrutiko makina guztiek zerbitzariko edozein PostgreSQL datu-base atzitu ahal izango dute. Beharbada IP helbidea eta maskara aldatu beharko dituzu, sare lokalaren arabera. Gai horri buruzko laguntzarik behar izanez gero, galdetu sare-administratzaileari.

Azkenik, berrabiarazi PostgreSQL zerbitzua:

    bash$ pg_ctl -D data -l logfile start

Orain gai izan beharko zenuke sareko beste edozein makinatatik &app;-eko planak irekitzeko eta gordetzeko, &app;-eko 'Ireki datu-basetik' edo 'Gorde datu-basean' elkarrizketa-koadroetako Zerbitzariaren laukian ostalari-izen edo IP helbide bat sartuz.

Oraingoan ere, PostgreSQL dokumentazioa irakurtzea gomendatzen da, bereziki Client Authentication izeneko atala, ondo ulertzeko zein segurtasun-maila ezartzea komeni zaizun. Adibide honetan esleitutako fidagarritasun-maila ez da egokia produkzio-ingurune gehienetarako.

## Bibliografia

PMBOK

2000 Project Management Institute, Inc.

1-880410-23-0 Project Management Institute, Inc.

## A Guide to the Project Management Body of Knowledge (PMBOK Guide)